bosveld | SkalkSkryf
Posts Tagged 'bosveld'
Posted in Louwie, tagged Bill, bosveld, Elaine, Hannelie, Mabalingwe, Naweek, Verjaarsdag on November 23, 2017| 10 Comments »
Die kinders verjaar. Mens mag nie sê hoe oud meisies is as hulle verjaar nie, maar ek mag sê dat ek nou, as gevolg van hulle ouderdom, besig is om die ouderdoms marge van wat as vatsoenlik gereken word, erg te oorskry. As ek `n perd was, was ek nou naby aan die punt waar die baas my gaan skiet en vir die leeus voer.
Verjaarsdag word die naweek in malse Mabalingwe gevier en ons gaan tuis by ons gashere Bill en Elaine se pragtige huisie in die berge.
Die tema vir die partydjie is so `n mengsel van Haloween en eie kreatiwiteit gemeng met groot hoeveelhede alkohol vir die jonges van gees. Die oumense kon self kies hoeveel water hulle wil bygooi.
Die priester/ondernemer saam met die hoof heks van die aand.
Die twee birthday girls as baie nugter heks en zombie/clown/heks
Ons gashere vir die naweek, Bill en Elaine en die uil.
Die Priester, die heks en die engel by die Shack waar fees gevier is tot in die vroeë oggend-ure (die jonges en die erg middeljariges, nie die oumense nie. Hulle het nugter gebly en vroeg gaan slaap.)
Vroeg die volgende oggend het die buffel koei deur die kombuisvenster kom kyk of almal die fees oorleef het. Vir haar moeite is sy terstond met `n haelgeweer geskiet. Babbelas is as oorsaak van die wandaad voorgehou. (Darem nie regtig nie. Die kolletjies is op die glas van die venster!)
Op safari later die Sondag oggend, op soek na olifante, is koedoes, rooibokke, vlakvarke en ander wild gesien, maar geen olifante nie.
Dit was n erg geseënde naweek saam met die kinders so in die bos. Mens behoort dit meermale te doen.
`n Dag in die lewe van: A Day in the life of
Posted in Louwie, Uncategorized, tagged Blesbok, bosveld, Bosvet, Louwie, wetenskap on Julie 26, 2017| 6 Comments »
Ons staan skuins na 4 die oggend op en ry bosveld toe. Die son steek sy kop uit toe ons by Kranskop verby ry.
Ons en die rietbokkies geniet ontbyt voor die werk begin.
En toe begin die dag in alle erns
Chopper 44 en die arts met sy pylgeweer
Blesbokke word een vir een verdoof en aangery na die boma
Terwyl hulle slaap word daar met hulle gewerk, en dan word hulle weer wakker hemaak.
En nou het hulle net 35 dae, en dan is dit die einde van die pad vir 16 van hulle … ter wille van die wetenskap.
Posted in Louwie, tagged bosveld, Lodging, Louwie, reis on Oktober 19, 2014| 2 Comments »
Of dan: Die absolute vreugde daarvan om laataand lêplek te soek in die vreemde.
Omdat jy nie weet waar jy jou gaan bevind as die son begin sak nie, kan jy nie vooraf slaapplek bespreek by ´n gastehuis of hotel of herberg nie. Dus voeter jy die vlaktes in en hoop vir die beste.
En tog; man moet altyd probeer vooruit beplan. Man kan mos nie als aan die noodlot oorlaat nie. Man moet mos in beheer wees, altyd. Vroegdag op pad. Naby sy eindbestemming gewaar hy ´n bordjie wat beduie van Mountain Lodge. Hy is reeds laat vir sy afspraak, maar eerste dinge kom eerste. Man moet ´n bed hê om op te slap as die son sak.
Volg die tweespoor paadjie die bosse in agter die bed aan. Na omtrent elf kilometres van onheilige slegte grondpad is daar nog geen teken van ´n "Mountain" nie, en ook nie van lodge nie. ´n Verdwaalde bordjie wys uiteindelik Taxidermis/Lodge 3.5 km. En net daar draai hy om en ry weg. Nee hel man, as man wil slaap wil hy nie halfpad Kaap toe ry op ´n tweespoor pad nie.
Kom laat by die Afpsraak. Verduidelik. Drink koffie. Daar word gelamenteer oor die droogte, oor die politiek, oor die goeie ou dae en weer oor die droogte, of so neem hy aan want hy kan geen word hoor wat die man mompel nie. Nou en dan sê hy ja, dan sê die man nee en kyk hom verbaas aan. Toe dit klink of die politiek en die droogte weer as besprekingspunt aan die beurt kom sê hy hy is eintlik haastig, hy het nog ´n afspraak om na te kom, en dankie vir die koffie.
Dit moes weer ´n geval van swak tydsberekening gewees het waar die man se droewige betoog in die middel van sy sin brutaal kortgeknip is, want hy lyk weer erg verbaas oor die skielike aankondiging van afskeid en vertrek. Hande word geskud. Dank word betuig vir koffie en beskuit, en die man bly verbaas op sy stoep staan en kyk hoe sy besoeker, vrolik wuiwend in ´n stofwolk die plaas verlaat. (meer…)
Posted in Louwie, tagged bosveld, Ellisras, Jag, Lephalale on Augustus 27, 2012| 6 Comments »
Langs die pad by Bronkhorstbaai, naby Bronkhorstspruit (Dronkwordspruit?) het Anton Smit hierdie beeld opgerig om sy werk (en werf) te adverteer. Sou nice wees om so `n beeldjie voor my hek staan te maak.
Ry laasweek deur Ellisras/Lephalale (lekkerlepelê?), verby die nuwe kragstasie wat gebou is waar daar baie steenkool is, maar geen water nie. Die ingeneurs het skynbaar nie gedink water is baie belangrik nie.
Die dooie ou dorpie weet nie wat hom getref het nie. Op `n Dinsdag lyk die plek soos Johannesburg op spitstyd. Ons sit elke nou en dan in `n verkeersknoop vas. En elke Jan-Rap en sy mater het al wat bouval op sy erf is omskep in `n "gastehuis". Vir `n bord kos wat die Griek op die hoek om etiese redes nie aan sy klante sal voorsit nie, betaal jy R75, en vir 2 beddens wat in `n dubbel garage staangemaak is betaal jy R300 per persoon/bed vir die nag. As dit pap reën moet jy skep, en skep, die skep die mense. Van die skugter huisvroutjie tot die sigaarsuigende tenderpreneur melk die sisteem vir elke laaste druppel.
Op die boer se plaas loop die koedoes om die huis rond en wag vir kos. Tot 40 bulle draf agter die bakkie wat die kos aanry aan. Steenbokkies staan rustig onder die bome en kyk vir jou. By elke suiping staan `n trop koedoes en wag vir kos, want dit is droog en boere moet hulle beeste en bokke voer van nou af tot Januarie of Februarie volgende jaar wanneer die eerste reëns weer verwag word.
Hulle sorg vir hulle bokke want vir `n bul met trofee horings kan hy R10,000 kry in die jagseisoen. Dit natuurlik net as die boer nie self slagoffer van die "jagters" word nie. Die ou wat ons besoek boer op `n plaas waar sy oom keelaf gesny is vir die R300 wat hy in sy kluis gehad het.